سألتك٣ اسأله ومردتش ... شكرا
حظك حلو المرة دي 😊 يا جماعة الخير الله يكرمكم وسّعوا آفاقكم شوية.  أنا مش عارف مين اللي بيسأل عشان آخد منه موقف ومجاوبوش، والأسئلة والله بالآلاف وبتزداد جدا أثناء تواجدي للإجابة.  وأنا مثلكم تماما عندي واجبات ملتزم بأدائها وبحاول أسدد وأقارب وأجيب ما أستطيع.  ده غير الجماعة اللي بيبعتوا يشتموا واللي بيكرروا الأسئلة عشر مرات أو يزيد واللي بيعترضوا على إجابة على سؤال واللي باعت يفضفض بس مش يسأل وأنا بقدر ده وبحترمه ولو ملحقتش أجاوبه بيبقى استفاد أنه خرج هم من همومه ولو بالكتابة، واللي بيسأل أسئلة فيها كلمات فجة مينفعش تنشر على العام. فنصبر على بعض شوية ونلتمس الأعذار ونجرب نسأل حد تاني يمكن يحصل نصيب ويجاوب. وأنا أخوكم فسامحوني وبلاش عبارات اللوم والعتاب دي لأن الموضوع مش بإيدي فعلا.